Vešėtinis

Vešėtinis, arba Viešėtinis – upė, tekanti Joniškio rajono ribose, Platonio kairysis intakas, įtekantis į Platonį Latvijos pasienyje, Vaineikių kaime, už 43,6 km nuo jo žiočių. Priklauso Lielupės mažųjų intakų baseinui, hidrologinis nr. 40010264.LR upių klasifikatorius

Vešėtinio ištakos – Jankūnų apylinkėse, Joniškio rajono pietvakariniame pakraštyje. Vaga sureguliuota, išlaiko šiaurės rytų kryptį, beveik visame ilgyje teka lygiagrečiai Platoniui, tolydžio prie jo artėdama. Vešėtinis tik aukštupyje kerta nedidelę Maldenių miško teritoriją, toliau vingiuoja dirbamų laukų apsuptyje. Aukštupyje, apie 3 km atkarpoje nuo Toliočių iki Kyburių (ties sankirta su keliu ), Vešėtinis dėl hidrotechninių pertvarkymų teka viena vaga su kairiuoju intaku Suoklankiu (nr. 40010265). Žemupyje prateka per Daunoriškės gyvenvietę, kerta kelią . Turi smulkių bevardžių intakų.

Gyvenvietės prie Vešėtinio: Jankūnai, Toliočiai, Kyburiai, Ąžuolynė, Butniūnai, Šluostikiai, Daunoraičiai, Daunoriškė, Vaineikiai.

Tikėtina, kad upėvardis yra šaknies vieš- vedinys. Ši galėjusi reikšti „tekėti, bėgti“ (plg.  „tvenkinys“,  „liejasi, bėga“,  „vanduo“,  „klampus skystis, sultys“, sen.  „pelkė“).

 Šaltiniai 

Kategorija:Joniškio rajono upės